STANOVISKO  
**hlavného kontrolóra k návrhu viacročného programového rozpočtu Obce Sihelné na roky 2021-2022-2023**

V súlade s ustanovením § 18f ods. 1 písm. c) zákona č. 369/1992 Zb. o obecnom zriadení predkladám odborné stanovisko k návrhu rozpočtu obce Sihelné na obdobie rokov 2021-2022-2022. Stanovisko vychádza z posudzovania rozpočtu vo vzťahu k príslušným zákonom, či vlastným zásadám obce Sihelné pri zostavovaní a spracovaní údajov pre zostavovanie rozpočtu.

**A. VÝCHODISKÁ SPRACOVANIA ODBORNÉHO STANOVISKA**

Pri spracovaní odborného stanoviska som vychádzala z posúdenia predloženého návrhu rozpočtu obce Sihelné na rok 2021 a viacročného programového rozpočtu na roky 2022 – 2023 z dvoch hľadísk:

**1. Zákonnosť predloženého návrhu rozpočtu**

**1.1. Súlad so všeobecne záväznými právnymi predpismi** Návrh rozpočtu bol spracovaný v súlade so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v z.n.p. a zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z.n.p.

**Návrh rozpočtu zohľadňuje aj ustanovenia zákonov:** • zákon č. 431/2002 Z. z. o účtovníctve v znení neskorších predpisov, • zákon č. 582/2004 Z. z. o miestnych daniach a miestnom poplatku za komunálny odpad a drobné stavebné odpady v z.n.p., na základe ktorého v súlade s § 2 ods. 3 predmetného zákona bolo vydané Všeobecne záväzné nariadenie obce o miestnych daniach a miestnom poplatku za komunálne odpady a drobné stavebné odpady (ďalej len VZN). • zákon č. 595/2003 Z. z. o dani z príjmov v znení neskorších predpisov • zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v z.n.p., na základe ktorého v súlade s § 3 predmetného zákona výnos dane z príjmov fyzických osôb je v príslušnom rozpočtovom roku príjmom rozpočtov obcí • zákon č. 597/2003 Z. z. o financovaní základných škôl, stredných škôl a školských zariadení v z. n. p. • zákon č. 493/2011 Z. z. o rozpočtovej zodpovednosti. • ostatné súvisiace právne normy.

**1.2. Dodržanie informačnej povinnosti zo strany obce** Návrh rozpočtu bol v zákonom stanovenej lehote, v súlade s § 9 ods. 2 zákona č. 369/1990 Zb. o obecnom zriadení v z. n. p., zverejnený na úradnej tabuli obce Sihelné a na webovej stránke obce Sihelné dňa 3. 12. 2020, t. j. 15 dní pred jeho schválením.

**2. Metodická správnosť predloženého návrhu rozpočtu** Návrh rozpočtu na rok 2021 zohľadňuje príslušné ustanovenia Čl. 9 ods. 1 ústavného zákona 493/2011 Z.z. o rozpočtovej zodpovednosti, nakoľko predložený návrh rozpočtu obsahuje rozpočet bežného rozpočtového roka, údaje o skutočnom plnení rozpočtu za predchádzajúce dva roky, údaje očakávanej skutočnosti bežného rozpočtového roka. Predkladateľ v časti očakávanej skutočnosti bežného rozpočtového roku vychádzal z údajov schválenej poslednej zmeny rozpočtu zohľadnil predpokladané príjmy a výdavky do konca rozpočtového roka. Návrh rozpočtu je spracovaný v zmysle opatrenia MF SR č. MF/010175/2004-42 v znení neskorších predpisov, ktorým sa stanovuje druhová klasifikácia, organizačná a ekonomická klasifikácia.

**B. VÝCHODISKÁ TVORBY NÁVRHU ROZPOČTU**

Návrh rozpočtu je spracovaný v súlade s príslušnými ustanoveniami zákona č. 583/2004 Z. z. ako viacročný programový rozpočet na roky 2020-2022.V súlade s § 9 zákona č. 583/2004 Z. z. návrh viacročného rozpočtu tvoria: a) rozpočet na rok 2021, b) rozpočet na rok nasledujúci po príslušnom rozpočtovom roku 2022, c) rozpočet na rok nasledujúci po roku, na ktorý sa zostavuje rozpočet Záväzným rozpočtom je rozpočet obce na príslušný rozpočtový rok, t. j. rok 2021, pričom rozpočet na nasledujúce dva rozpočtové roky 2022 a 2023 je navýšený o 5% , orientačný a bude sa spresňovať v ďalšom rozpočtovom roku. Návrh rozpočtu vychádza z doporučených východísk rozpočtu verejnej správy, z vývoja hospodárenia obce z roku 2020 a zo skutočností v predchádzajúcich sledovaných rokoch. Predloženým návrhom viacročného rozpočtu bola splnená povinnosť uložená obciam v § 21b zákona č. 583/2004 Z.z. zostavovať programový rozpočet. Programovú štruktúru navrhnutého rozpočtu tvorí 13 programov, z ktorých každý predstavuje súhrn navzájom súvisiacich aktivít. Zavedenie programového rozpočtu neznamená zrušenie platnej štruktúry a obsahu finančného rozpočtu obce. Podľa § 10 zákona č. 583/2004 Z. z. sa rozpočet obce vnútorne člení na bežný rozpočet, kapitálový rozpočet a finančné operácie.

C. CELKOVÁ BILANCIA ROZPOČTU

Návrh rozpočtu na rok 2021 je zostavený ako vyrovnaný, kde príjmy a výdavky predstavujú sumu 1 820 923 €. Bežný rozpočet je zostavený ako prebytkový, finančné operácie sú schodkové a kapitálový rozpočet je schodkový, viď v tabuľke.

Návrh bežného rozpočtu na rok 2020 je zostavený ako prebytkový:

|  |  |  |
| --- | --- | --- |
| Bežné príjmy | Bežné výdavky | Prebytok |
| 1 820 923 € | 1 036 358 € | 784 565 € |

Na porovnanie:

- bežné príjmy rozpočtu obce predpokladajú navýšenie príjmov o 39 876 € oproti rozpočtu z roku 2020.

- bežné výdavky rozpočtu obce predpokladajú navýšenie výdavkov o 78 818 € oproti rozpočtu z roku 2020

Finančné operácie z minulých rokov:

|  |  |  |
| --- | --- | --- |
| Príjmové fin. operácie | Výdavkové fin. operácie | Schodok |
| 30 450 € | 31 233 € | - 783 € |

- príjmové finančné operácie tvoria zostatky z minulých rokov zahrňujeme ich k bežným príjmom obce, sú to prevody prostriedkov z rezervného fondu, prijaté finančné zábezpeky

- výdavkové finančné operácie tvoria vratka finančnej zábezpeky, splátky úverov, leasing

Návrh kapitálového rozpočtu na rok 2020 je zostavený ako schodkový:

|  |  |  |
| --- | --- | --- |
| Kapitálové príjmy | Kapitálové výdavky | Schodok |
| 499 075 € | 753 322 € | - 254 247 € |

- kapitálový rozpočet je schodkový vo výške – 254 247 €. Schodok je krytý prebytkom bežného rozpočtu, resp. návratnými zdrojmi financovania.

D. ZÁKLADNÁ CHARAKTERISTIKA NÁVRHU ROZPOČTU

Rozpočet obce Sihelné, tak ako je navrhovaný, spĺňa podmienky zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov. Schodok kapitálového rozpočtu je krytý prebytkom bežného rozpočtu a finančnými operáciami, čím je splnená podmienka vyrovnanosti rozpočtu.

Programový rozpočet na rok 2021 predstavuje 13 programov:

1. Plánovanie, manažment a kontrola,
2. Propagácia a marketing,
3. Interné služby,
4. Služby občanom,
5. Bezpečnosť, právo a poriadok,
6. Odpadové hospodárstvo,
7. Komunikácie,
8. Vzdelanie,
9. Šport,
10. Kultúra,
11. Prostredie,
12. Sociálne služby,
13. Administratíva,

**ROZPOČET PRÍJMOV**

**V bežných príjmoch** obec predpokladá navýšenie príjmov o 39 876€ oproti rozpočtu z roku 2020. Podiel daňových príjmov nastalo navýšenie mierne v položke výnos dane poukázanej územnej samospráve zo štátu, tzv. podielová daň zo štátneho rozpočtu, ktoré tvoria najstabilnejšiu a najvýznamnejšiu zložku rozpočtu samosprávy, navýšenie nastalo v položke odpad, prenajaté priestory, poplatky za predaj výrobkov (teplo), réžia ŠJ, poplatky za školné, stravné v školských zariadeniach, poplatky za stravné, tuzemské transfery prenesený výkon štátnej správy, bežný transfer kotolňa, bežné transfery na projekt – centrálna kotolňa EU a ostatné transfery zo ŠR, projekty.

**V kapitálových príjmoch** rozpočtuje obec príjem z transferu pri projektu nákup komposterov 150 000 €, kotolňa v KD z EU zdrojov v sume 311 325 €, kotolňa KD z ŠR v sume 36 750 €, príjem z predaja pozemkov v sume 1 000 €. Predkladateľ predpokladá, že v roku 2021 budú tieto projekty realizované.

V príjmových finančných operáciách rozpočtuje obec prostriedky z rezervného fondu z predchádzajúceho roku v sume 5 250 €, príjmové finančné operácie, zábezpeky 25 200 €.

**ROZPOČET VÝDAVKOV**

**V bežných výdavkoch** obce predpokladá navýšenie výdavkov v sume 78 818 € oproti rozpočtu z roku 2020. Návrh viacročného rozpočtu výdavkov tvoria bežné a kapitálové výdavky, ktoré majú z hľadiska funkčnej klasifikácie nasledovnú štruktúru. Prehľad vývoja výdavkov v programovej štruktúre rozpočtu za nasledujúce obdobie. Výraznejšie výdavky nastali v programoch:

1 Plánovanie, manažment a kontrola – mzdy, odvody do poisťovní, reprezentačné, palivá mazivá, projekt, transfery spol. úradovňa, členské príspevky

2 Propagácia a reklama – propagácia, reklama, všeobecné služby, odmeny pracovníkov mimopracovného pomeru

3 Interné služby – poslanci odmeňovanie, poštové služby, energie, všeobecný materiál, špeciálne služby, poistné, preddavky, servis údržba, prepravné, doprava

4 Služby občanom – všeobecný materiál, energie, teplo, služby, mzdy, ihrisko chránené pracovisko, odvody do poisťovní

5 Bezpečnosť, právo a poriadok- všeobecný materiál, hasiči, čerpanie dotácie, transfery občianskemu združeniu, PO materiál, verejné osvetlenie

6 Odpadové hospodárstvo – prepravné a nájom dopravných prostriedkov Jagelka, Rabčan, poplatky za vývoz, separovaný zber

7 Komunikácie – všeobecný materiál

8 Školstvo – mzdy, odvody do poisťovní, energie, vodné stočné, všeobecný materiál, mzdy, odvody do poisťovní, potraviny

9 Šport – tarifný plat, odvody do poisťovní, údržba ihriska, stravovanie, transféry občianskemu združeniu, nadácii

10 Kultúra – mzdy, odvody do poisťovní, folklórne slávnosti, energie, projektový manažér, transfery občianskemu združeniu, prepravné

11 Prostredie pre život – nájom dopravných prostriedkov, energie

12 Sociálne služby – mzdy a odvody, potraviny, prídavky

13 Administratíva – mzdy, odvody do poisťovní, špeciálne služby BOZP, splácanie úrokov, ŠFRB

Viď tabuľka.

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  | |  | |  |  |
|  | **Program** | **Návrh rozpočtu, porovnanie výdavkov z minulých rokov** | | | | | |
| **2018** | **2019** | | **2020** | | **2021** |
| 01 | Plánovanie, manažment a kontrola | 54 586 | 81 814 | | 99 249 | | 116 065 |
| 02 | Propagácia a reklama | 3 337 | 4 297 | | 5 487 | | 5 761 |
| 03 | Interné služby | 28 855 | 56 136 | | 92 992 | | 91 475 |
| 04 | Služby občanom | 99 763 | 135 066 | | 148 484 | | 158 465 |
| 05 | Bezpečnosť, právo a poriadok | 7 992 | 10 925 | | 11 866 | | 15 367 |
| 06 | Odpadové hospodárstvo | 33 346 | 39 340 | | 46 560 | | 49 131 |
| 07 | Komunikácie | 1 050 | 1 050 | | 4 750 | | 4 988 |
| 08 | Školstvo | 179 955 | 269 830 | | 283 047 | | 310 955 |
| 09 | Šport | 14 197 | 14 534 | | 22 519 | | 28 558 |
| 10 | Kultúra | 14 468 | 19 750 | | 38 800 | | 49 515 |
| 11 | Prostredie pre život | 12 339 | 13 445 | | 26 095 | | 20 974 |
| 12 | Sociálne služby | 9 689 | 10 336 | | 25 292 | | 27 064 |
| 13 | Administratíva | 99 504 | 132 523 | | 150 321 | | 158 040 |
| **Bežné výdavky spolu** | | **585 081** | **789 046** | | **957 540** | | **1 036 358** |

**V kapitálových výdavkoch** obec predpokladá zníženie v sume 254 247 € oproti rozpočtu z roku 2020.

V kapitálovom rozpočte sú zahrnuté výdavky v programoch:

1 Plánovanie, manažment a kontrola – časť platby za realizáciu územného plánu,

3 Interné služby – interiérové vybavenie, nákup výpočtovej techniky

4 Služby občanom – predpokladaná rekonštrukcia bytového hospodárstva, nákup pozemkov pod cintorín

5 Bezpečnosť, právo a poriadok – rekonštrukcia a modernizácia PZ, prístavba PZ

6 Odpadové hospodárstvo – nákup komposterov

7 Komunikácie – realizácia nových stavieb

10 Kultúra – kotolňa KD z európskych a vlastných zdrojov, nákup prevádzkových strojov, rekonštrukcia, modernizácia

11 Prostredie pre život – realizácia nových stavieb, vodovod

**Vo výdavkových finančných operáciách** obec predpokladá zníženie v sume 92 798 € oproti rozpočtu z roku 2020.

Vo finančných operáciách rozpočtu sú zahrnuté výdavky v programoch:

10 Kultúra – vrátenie finančnej zábezpeky

13 Administratíva – splátka úveru, ŠFRB/splátka úverov dlhodobých, leasing

**E. ZÁVER**

Návrh programového rozpočtu obce Sihelné na roky 2021 – 2023 je spracovaný v súlade so

všeobecne záväznými právnymi predpismi – zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákonom č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

Návrh rozpočtu bol verejne sprístupnený dňa 3. 12. 2020, spôsobom obvyklým (úradná tabuľa, internet) v zákonom stanovenej lehote, t.j. 15 dní pred jeho schválením v súlade s § 9 ods. 2 zákona SNR č. 369/1990 Zb. o obecnom zriadení, v znení neskorších zmien a doplnkov.

Na základe uvedených skutočností **odporúčam** obecnému zastupiteľstvu **predložený návrh rozpočtu na rok 2021 schváliť a návrh Programového rozpočtu na roky 2022 -2023 zobrať na vedomie.**

V Sihelnom 4. december 2020

Bc. Anna Luscoňová  
 kontrolór obce